जिला निर्वाचन अधिकारी डॉ एन के गुप्ता ने बताया कि सर्वाधिक मतदान केन्द्र कोलायत विधानसभा क्षेत्र में बनाए गए हैं। उन्होंने बताया कि कोलायत में 261 मतदान केन्द्र बनाए गए हैं। इसी प्रकार खाजूवाला में 222, बीकानेर पश्चिम में 184, बीकानेर पूर्व में 193, लूणकरनसर में 225, डूंगरगढ़ 229, नोखा में 233 मतदान केन्द्र बनाए गए हैं। डॉ गुप्ता ने कहा कि मतदान केन्द्रों के निर्माण के दौरान इन स्थानों पर पानी, बिजली जैसी आधारभूत सुविधाओं का विशेष ध्यान रखा गया है। विशेष योग्यजन मतदाताओं का विशेष ध्यान रखते हुए मतदान केन्द्रों पर इनके लिए रैम्प आदि की पृथक से सुविधाओं की व्यवस्था की गई है। उन्होंने बताया कि विभिन्न मतदान केन्द्रों की लोकेशन, रास्ते आदि की जानकारी गूगल मेप पर भी उपलब्ध है, इनका उपयोग कर भी मतदान केन्द्र तक पहुंचा जा सकता है।